דיסקוגרפיה של אמינם

הדיסקוגרפיה של אמינם, ראפר אמריקאי, כוללת שבעה אלבומי אולפן, שלושה אלבומי אוסף, מיני-אלבום אחד, שלושים ואחד סינגלים, חמישה אלבומי וידאו ופסקול אחד. המוזיקה שלו מופצת דרך חברת התקליטים "Web Entertainment" וחברות הבת שלה. איגוד תעשיית ההקלטות האמריקאי (RIAA) העניק לו 42 אלבומי פלטינה, בהם נכללים 29 שהוענקו לו כאמן סולו ושבעה על שיתופי פעולה עם אמנים אחרים.

אמינם הוא אמן ההיפ הופ בעל שיעור המכירות כמעט הכי גבוה בכל הזמנים. והאמן בעל מכירות גבוהות ביותר בשנות האלפיים כאשר כמות בארצות הברית נמכרו יותר 16.3 מיליון אלבומים שלו בתוך עשור. כאמן יחיד, מכר אמינם בארצות הברית יותר מ-39.6 אלבומים. כלומר, ללא ספירה של אלבומים בהם השתתף או פעילות תחת הרכבים אחרים. כמות המכירות הכלל-עולמית שלו עומדת על מעבר ל-100 מיליון. נכון לשנת 2010, היו לאמינם ארבעה סינגלים שנמכרו במעל שלושה מיליון הורדות בארצות הברית. בסך הכל מכר אמינם יותר מ-33 רצועות להורדה בארצות הברית לבדה.

רקע
את אלבום האולפן הראשון שלו, "Infinite", הוציא אמינם בשנת 1996 תחת הלייבל "Web Entertainment". האלבום מכר כאלף עותקים ולא הגיע למצעדים הכלל ארציים בארצות הברית. לאחר מכן חתם על חוזה עם החברות אינטרסקופ רקורדס ועם אפטרמת' אנטרטיינמנט, והוציא את אלבומו המסחרי הראשון The Slim Shady LP בשנת 1999 שהגיע למקום השני במצעד בילבורד 200 וקיבל ארבעה אלבומי פלטינה בארצות הברית. באותה השנה, הקים אמינם יחד עם המנהל המוזיקלי פול רוזנברג את חברת התקליטים העצמאית "Shady Records". בשנה שלאחר מכן הוצא אמינם את אלבום האולפן השלישי שלו The Marshall Mathers LP, אשר מכר 1.76 מיליון עותקים בשבוע הראשון להפצתו ובכל שבר את שיא מהירות המכירות לאלבום היפ-הופ בכל הזמנים, ואת שיא מהירות המכירות לאלבום סולו בארצות הברית. עם מכירות של יותר מ-10 מיליון עותקים, הפך האלבום לשלישי הנמכר ביותר באותה שנה בארצות הברית, שם גם קבל תשעה אלבומי פלטינה. שיר הנושא מתוכו, The Real Slim Shady, היה שירו הראשון שנכנס למצעד Billboard Hot 100. השיר Stan הצליח יותר מחוץ לגבולות ארצות הברית.

בשנת 2002 הגיע לראשונה אמינם למקום הראשון במצעד בילבורד 200 עם אלבומו The Eminem Show שהגיע למקום הראשון במצעדים נוספים ברחבי העולם ומכר יותר מ-19 מיליון עותקים. בארצות הברית היה זה האלבום הנמכר ביותר באותה השנה עם מכירות של כמעט 10 מיליון עותקים. הוא קיבל שמונה אלבומי פלטינום מה-RIAA ומהארגון המקביל בניו זילנד, וזכה בתואר "אלבום יהלום" בקנדה המוענק לאלבומים שחצו את רף מכירות המיליון. באותה השנה הוציא אמינם את הסינגל Lose Yourself מתוך פסקול הסרט 8 מייל בכיכובו, והיה זה שירו הראשון שהגיע למקום הראשון במצעד "Hot 100" והוא נשאר במקום זה למשך 12 שבועות. השיר הגיע למקום הראשון גם במצעדים אחרים ברחבי העולם. פסקול הסרט עצמו הגיע למקום הראשון בארצות הברית, שם מכר יותר מ-4 מיליון מתוך ה-9 מיליון שנמכרו ברחבי העולם.

בשנת 2004 הפך אלבומו החמישי של אמינם Encore לאלבום האולפן השלישי שלו ברצף שהגיע למקום הראשון בארצות הברית, אוסטרליה, קנדה, ניו זילנד ובריטניה. מבחינת מכירות לעומת זאת, מכר האלבום פחות משני האלבומים הקודמים, עם מעל ל-5 מיליון עותקים בארצות הברית ו-7 מיליון עותקים ברחבי העולם. מרבית ההצלחה של הסינגלים מתוך "Encore" הגיעה מבריטניה, שם הגיעו למקומות הראשונים ארבעה מתוכם.

בשנת 2005 הוציא אמינם אלבום אוסף בשם "Curtain Call: The Hits" שמכר בארצות הברית כשלושה מיליון עותקים וקיבל אלבום פלטינה כפול. שנה לאחר מכן הוציא הלייבל "Shady Records" את אלבום האוסף "Eminem Presents: The Re-Up", ובו שירים של אמינם יחד עם אמנים נוספים החתומים בחברת התקליטים. הלאום זכה למעמד פלטינה בשנת 2007 ומכר בארצות הברית כמיליון עותקים. בשנת 2009 הוציא אמינם את השיר "Crack a Bottle" יחד עם ד"ר דרה ו-50 סנט. השיר הפך לשירו השני של אמינם שהגיע למקום הראשון במצעד "Hot 100", והוא שבר את שיא המכירות בהורדות מוזיקה לשבוע פתיחה, עם 418,000 עותקים שנמכרו בשבוע הראשון בלבד.

לאחר הפסקה של יותר מארבע שנים הוציא אמינם את אלבומו השישי "Relapse" בשנת 2009. האלבום היה לרביעי שנכנס ברצף למקומות הראשונים באוסטרליה, קנדה, ניו זילנד, בריטניה וארצות הברית, כמו גם למקומות הראשונים במצעדים ברחבי העולם. בארצות הברית מכר האלבום מעל שני מיליון עותקים. שנה לאחר מכן הוציא אמינם את אלבום האולפן השביעי שלו, "Recovery", שהגיע למקום הראשון בבילבורד 200 ובמצעדים שונים ברחבי העולם.

ב-2013 הוציא את אלבומו "The Marshall Mathers LP 2" ובשנת 2017 את האלבום "Revival". שני האלבומים הגיעו למקום הראשון במצעדי המכירות בשבוע הראשון לצאתם, ובכך הפך אמינם לאמן הראשון ששמונה פרסומים רצופים שלו הגיעו למקום הראשון במצעדים ממש עם צאתם.

אלבומים

אלבומי אולפן

אלבומי אוסף

סינגלים

שנות התשעים

העשור הראשון של המאה העשרים ואחת

העשור השני של המאה העשרים ואחת

נוספים

1999
 "'97 Bonnie & Clyde"
 "Role Model"

2000
 "Kim"
 "Kill You" עם 50 סנט
 "Shit on You" עם D12
 "Purple Pills" עם D12

2001
 "Fight Music" עם D12
 "Drug Ballad"

2002
 "My Dad's Gone Crazy"
 "Hailie's Song"

2003
 "8 Mile"

2004
 "Mosh" (דיס על ג'ורג' בוש)
 "My Band" עם D12
 "How Come" עם D12
 "Git Up" עם D12
 "40 Oz." עם D12
 "U R the One" עם D12

2006
 "No Apologies"
 "The Re-Up" בשיתוף עם 50 סנט
 "Jimmy Crack Corn" בשיתוף עם 50 סנט

2009
 "Insane"
 "Careful What You Wish For"
 "Bagpipes from Baghdad" (דיס על מריה קארי)
 "The Warning (דיס על מריה קארי וניק קאנון)

2010
 "Music Box"
 "Buffalo Bill"
 "Taking My Ball"
 "Drop The Bomb On 'Em"
 "Talkin' 2 Myself" בשיתוף עם קובי
 "25 to Life"
 "No Love" בשיתוף עם ליל ויין
 "Won't Back Down" בשיתוף עם פינק
 "Cinderella Man"
 "Space Bound"

קישורים חיצוניים

הערות שוליים

אמינם
אמינם